Koptská ortodoxná cirkev

Koptská ortodoxná cirkev alebo Koptská pravoslávna cirkev je jedna z autokefálnych orientálnych pravoslávnych cirkví. Je to väčšinová časť egyptskej cirkvi, ktorá neprijala Chalcedónsky koncil. Koptská cirkev sa teda oddelila od byzantskej cirkvi a zakladá sa na odkaze Cyrila Alexandrijského.KOPTSKÁ PRAVOSLAVNÁ CÍRKEV. In:  Označuje sa za miafyzitskú cirkev (označovanie za monofyzitov kopti dôrazne odmietajú).Pozri informácie ohľadom toho, keď gréckopravoslávny pápež chybne označil koptov za monofyzitov: An Explanatory letter from H. H. the Greek Pontiff concerning the faith of the Coptic Orthodox Church , list z 9. marca 2006 , list z 8. mája 2005  Jej najvyšším predstaviteľom je titulovaný ako alexandrijský pápež a patriarcha celej Afriky.

Cirkev pôsobí na území Egypta a v zahraničí. Má okolo 20 miliónov členov.

Šírenie kresťanskej cirkvi na území Egypta sa spája s pôsobením evanjelistu Marka v Alexandrii. Alexandria sa stala jedným z centier kresťanstva a vznikla tam aj významná katechetická škola, kde pôsobil aj Origenes. Egypt sa stal aj centrom mníšstva. Alexandria bola jedným z prvých piatich patriarchátov kresťanstva.

Nezhody okolo Chalcedónskeho koncilu spôsobili, že koptská cirkev v Egypte sa osamostatnila. Po dobytí Egypta moslimami sa egyptské obyvateľstvo postupne islamizovalo a kresťania sa stali menšinou.

Dominancia alexandrijského biskupa nad ostatnými biskupstvami v Egypte bola pre organizáciu koptskej cirkvi charakteristická (aspoň pred nástupom stredoveku), keďže biskupi boli na rozdiel od iných cirkví svätení iba alexandrijským pápežom, keďže iné arcibiskupské stolce v krajine neboli.

 Referencie 

 Pozri aj 
 Koptská katolícka cirkev

 Externé odkazy 
 http://www.copticpope.org/ – stránka pápeža
 Coptic Orthodox Church Network
 http://www.coptic.net/ – koptská stránka

Kategória:Orientálne ortodoxné cirkvi